Document ID: /fineweb-2-swissfilter-quality_10-filterrobots/filtered/02038.jsonl.gz/758

L’EHC Arosa ha gudagnà a chasa cunter l’EHC Basilea cun 6:5. Era l’EHC Cuira po festivar ina victoria a chasa. Ils Capricorns han battì l’EHC Bülach cun 5:2. Omaduas equipas èn sin buna via da cuntanscher ils playoffs. Suenter 28 partidas sa chatta Cuira sin posiziun 5 e Arosa sin posiziun 6 da la tabella.
En la segunda liga percunter ston ils dus clubs engiadinais magunar ina terrada. L’EHC San Murezzan ha pers a chasa cunter il HC Eisbären St. Gallen cun 2:3. Ed era il Club da Hockey Engiadina turna a chasa cun ina terrada. El ha pers cunter l’EHC Wallisellen cun 4:7
En l'emprima liga ha il club da hockey Partenz-Signuradi gudagnà ordaifer cunter il SC Herisau cun 5. Partenz-Signuradi resta en la tabella anc adina sin il penultim plaz e quai cun 15 puncts.
RTR novitads 20:00+